b'\n_START_ARTICLE_\nPilosella\n_START_SECTION_\nMorfologia\n_START_PARAGRAPH_\nPlantes amb un conjunt de fulles basals disposades en forma de roseta, de la que surt generalment una sola tija amb fulles o sense, que sost\xc3\xa9 un o diversos cap\xc3\xadtols de flors ligulades grogues, en la majoria d\'esp\xc3\xa8cies d\'un color groc clar a la part superior, com descolorit. Els cap\xc3\xadtols s\xc3\xb3n de forma aproximadament cil\xc3\xadndrica, amb les br\xc3\xa0ctees involucrals lanceolades o linears la majoria de vegades, en alguna esp\xc3\xa8cie m\xc3\xa9s amples i quasi ovades, i no disposades regularment en files. Aquenis sempre negrosos quan s\xc3\xb3n madurs, amb un papus format per p\xc3\xa8ls dentats, r\xc3\xadgids i fr\xc3\xa0gils. Les fulles basals o caulinars, atenuades a la base, per\xc3\xb2 en poques esp\xc3\xa8cies arriben a ser peciolades, sempre enteres, o feblement denticulades. Els estolons, en cas que n\'hi hagi, solen tenir fulles iguals per\xc3\xb2 m\xc3\xa9s petites. Tota la planta \xc3\xa9s m\xc3\xa9s o menys abundantment i diversament pilosa._NEWLINE_Com a excepci\xc3\xb3, a l\'esp\xc3\xa8cie H. castellanum Boiss. & Reuter les tiges no surten del centre d\'una roseta de fulles, sin\xc3\xb3 de l\'extrem dels estolons de l\'any._NEWLINE_Es pot separar en dues seccions, una amb plantes amb un sol cap\xc3\xadtol per tija, aquesta sempre sense fulles, i una altra amb tiges m\xc3\xa9s o menys folioses i quasi sempre cap\xc3\xadtols m\xc3\xa9s o menys nombrosos.\n_START_SECTION_\nUn sol cap\xc3\xadtol\n_START_PARAGRAPH_\nPlantes sempre estolon\xc3\xadferes. Tija sense fulles. Rarament es pot veure una tija flor\xc3\xadfera sortint del mig d\'un estol\xc3\xb3. Fulles flocoses a la part de sota.\n_START_SECTION_\nDiversos cap\xc3\xadtols\n_START_PARAGRAPH_\nPlantes no sempre estolon\xc3\xadferes. Tiges amb fulles i br\xc3\xa0ctees, que porten de 2 a molts cap\xc3\xadtols. Fulles no sempre flocoses a la part de sota.\n_START_SECTION_\nUn sol cap\xc3\xadtol\n_START_PARAGRAPH_\nHieracium billyanum De Retz_NEWLINE_Hieracium castellanum Boiss. et Reuter_NEWLINE_Hieracium hypeuryum Peter_NEWLINE_Hieracium peleterianum M\xc3\xa9rat_NEWLINE_Hieracium periphanoides Zahn in Schinz et Keller_NEWLINE_Hieracium pilosella L._NEWLINE_Hieracium pseudopilosella Ten._NEWLINE_Hieracium tardans Peter\n_START_SECTION_\nDiversos cap\xc3\xadtols\n_START_PARAGRAPH_\nHieracium anchusoides Arv.-Touv._NEWLINE_Hieracium bauhinii Besser_NEWLINE_Hieracium breviscapum DC. in Lam. et DC_NEWLINE_Hieracium lactucella Wallr._NEWLINE_Hieracium neohybridum Arv.-Touv._NEWLINE_Hieracium pseudohybridum Arv.-Touv._NEWLINE_En aquest g\xc3\xa8nere de plantes, degut als freq\xc3\xbcents processos d\'hibridaci\xc3\xb3 entre unes esp\xc3\xa8cies que es consideren "principals", entre els h\xc3\xadbrids resultants i aquestes esp\xc3\xa8cies i dels h\xc3\xadbrids entre ells mateixos, hi ha una gran quantitat de formes que han donat lloc a una llista llargu\xc3\xadssima d\'esp\xc3\xa8cies descrites. Cada una de les tres primeres refer\xc3\xa8ncies de les esmentades m\xc3\xa9s avall inclou la seva particular i sint\xc3\xa8tica clau de determinaci\xc3\xb3, per\xc3\xb2 no \xc3\xa9s gens dif\xc3\xadcil de trobar exemplars que no es poden identificar prou satisfact\xc3\xb2riament amb cap de les tres.\n_START_SECTION_\nH\xc3\xa0bitat\n_START_PARAGRAPH_\nMolt divers segons les esp\xc3\xa8cies, des de prop del nivell del mar fins a uns 2700 m. d\'altitud. Absents dels llocs massa eixuts, indrets boscans amb poca llum i terrenys remoguts.'